**FESTIVALIO „LAUKSNOS“**

**AMATŲ MIESTELIS** (BIRŽELIO 23**–**26 D.)

**REGISTRACIJA**

**KAS GALI DALYVAUTI**

**Pirmenybine tvarka iki gegužės 20 d. registruojami:**

* UNESCO saugomų tradicinių amatų ir liaudies meno sričių puoselėtojai;
* Lietuvos tradicinių amatų meistrai;
* tautinio paveldo produktų gamintojai;
* amatų rekonstruktoriai;
* kultūros paveldo puoselėtojai;
* meistrai ir amatininkai, kuriems liaudies meno, senųjų amatų tradicijų tęstinumas yra svarbesnis nei kūrybinės ambicijos.

**Likus laisvų vietų, bet ne vėliau kaip iki birželio 1 d. registruojami gamintojai, kūrybiškai interpretuojantys tradicinės kultūros elementus.**

Dėl riboto vietų skaičiaus organizatorius gali riboti to paties amato atstovų dalyvavimą.

**KAIP REGISTRUOTIS**

Registracija vyksta elektroniniu paštu: lauksnosamatai2022@gmail.com

nurodytu el. paštu prašome atsiųsti užpildytą dalyvio ANKETĄ (žr. ....), tautinio paveldo sertifikato, tradicinių amatų meistro pažymėjimo kopiją, bent porą kokybiškų nuotraukų, iliustruojančių besiregistruojančiojo veiklą.

Kiekvienam, kuris kreipsis dėl dalyvavimo, bus atsakoma asmeniškai elektroniniu paštu.

Informaciją dėl vietos numerio, atvykimo laiko ir kt. renginio dalyvis gaus ne vėliau kaip 2 dienos prieš renginį anketoje nurodytu el. paštu.

**MOKESTIS, KITOS SĄLYGOS**

Organizatoriui mokėti mokesčio nereikės. **Amato demonstravimas yra privaloma dalyvavimo sąlyga.**

Klaipėdos miesto savivaldybės tarybos sprendimu vietinė rinkliava festivalio „Lauksnos“ metu netaikoma tradicinių amatų meistrams, kulinarinio paveldo produktų gamintojams**. Ši nuostata netaikoma prekybininkams prekiaujantiems alkoholiniais gėrimais.**

**TAISYKLĖS**

Amatų miestelio dalyviai prekiauja savo pagamintais dirbiniais, kurie išvardinami registracijos anketoje.

Kiekvienam suteikiamas su organizatoriumi suderintas plotas prekybai ir amato demonstravimui.

Dalyvis gali prekiauti tik jam suteiktoje vietoje, draudžiama priimti prekiauti kitus asmenis.

Privaloma turėti baltas ar gelsvas palapines. Išimtys derinamos su organizatoriumi.

Prekyba iš transporto priemonių negalima, retos išimtys derinamos su organizatoriumi.

Dalyvių apranga privalo derėti su puoselėjamu amatu bei renginio žanru. Dalyvis privalo renginio metu segėti organizatoriaus išduotą dalyvio kortelę.

Elektros energiją suteiks organizatorius, anketoje būtina nurodyti jos poreikį.

Renginio dalyvis įsipareigoja užtikrinti, kad prekybinė vieta ir jos aplinka būtų tvarkinga ir švari.

Dokumentais ir leidimais, reikalingais prekybai (maisto ir veterinarijos tarnybos leidimu; verslo liudijimu; individualios veiklos pažymėjimu ir kt.) privalo pasirūpinti ir turėti renginio dalyvis.

Dalyviai privalo vadovautis visais Lietuvos Respublikoje galiojančiais prekybą viešoje vietoje reglamentuojančiais teisės aktais. Renginio metu privaloma laikytis LR Vyriausybės nustatytų sveikatos saugos taisyklių ir rekomendacijų. Organizatoriai už mugės dalyvio padarytus nusižengimus neatsako.

**Dalyvis, užpildydamas ir pateikdamas registracijos anketą, įsipareigoja laikytis šių taisyklių.**

**KITA INFORMACIJA**

Festivalio „Lauksnos“ metu bus filmuojama ir fotografuojama, o nuotraukos bei filmuota medžiaga naudojama nekomerciniais tikslais, viešinama internetinėse svetainėse, socialiniuose tinkluose ir kituose informacijos sklaidos kanaluose.

**Amatų miestelis vyks birželio 23–26 d. Danės skvere (prie „Arkos“).**

**Informacija tel. 8 46 410108 (****lauksnosamatai2022@gmail.com****)**

**„Amatų miestelio“ koordinatorė Elena Matulionienė**